尹倫

尹倫（），字天敘，號虚舟，河南汝州人，民籍，明朝政治人物。

 生平 
正德八年（1513年）癸酉科河南鄉試第五名舉人。正德十六年（1521年）中式辛巳科會試第三百二十五名，登第三甲第一百一十九名進士。初授山西榆次县知县，歷八年，升山西遼州知州，致仕歸。嘉靖十五年卒，享年六十五，祀乡贤祠。明故奉训大夫山西遼州知州尹公墓志铭公諱倫，字天叙，號虚舟，世为汝州人也。曾大父諱剛，大父諱貴，皆韜德弗耀。父諱衡，四川銅梁縣典史；母温氏，生五子，公行五。公生有美質，英敏異常，父母識其為遠器，遣充郡博弟子員。公果能專心苦志，孜孜進脩，即大寒暑，罔輟也。其為學以仁義道德為本，析經義以先儒氏說為主，為文詞以理勝而不為浮靡。其縱橫上下，出入馳驟，必造於深微而後止。年四十三，始中正德癸酉禮魁，又六年辛巳登進士第。蓋其稟也厚，故發之遲；志也慤，故得之精爾。初授山西太原府榆次縣令。榆次為晉之大縣，民繁事劇，產薄稅重，人多頑而健於訟。前令不數年率以事去，未有滿考者。公至，守貞持廉，冰蘗奮勵，乃立規劃剗積弊，覈徵稅平徭役，鋤豪橫實廩庾，黜邪崇禮，興學誨徒，其名實鑿鑿可稱云。曆八年，陞知遼州事。居無何，教化方行。以素孤介鯁直，不宜於時，為讒者所陷，遂致仕歸。歸則惟乘單騎，行李蕭蕭。公之清節足徵已。公恭儉出於天性，少壯隱顯一耳。及居休林下，自奉甚約，食取充腹而不屑於滋味，衣取雅潔而終身無文繡，器用粗朴而不求華巧。室仍其故初，無所增飾。暇惟招舊傳觴，倘佯雲谷，悠如也。公之高致足徵已。乃卒于嘉靖丙申十二月十六日，詎其生成化八年五月二十日，享年六十有五。配孺人鄭氏，先公而卒。生四子，長曰相，娶裴氏；次曰極，娶馬氏；次曰杰，娶閻氏；次曰集，為郡庠生，娶李氏。二女，皆適良族。又一女尚幼，側室李氏出也。孫男四，女九，將來者，振振未艾。公之積慶足徵已。茲卜以丁酉三月十八日，與鄭孺人合塟於汝城之北，蓋瓏阡也。相等泣狀詣予，請銘于墓。嗚呼，予忍銘吾虛舟公乎！予雖愚晚，素辱公之愛，然每會輙商今確古，移日不休，益於予者多矣，銘不可得而辭也。故為之銘曰： 有學有行，有事有業；壯仕老休，曆履無缺。考終引年，歸乎囗囗；勒銘貞石，永垂罔滅。                       郡人玉山秦川撰                     門人嵩峯甄汝勤書並篆                           石匠武進忠鐫

 家族 
曾祖尹剛；祖父尹貴；父尹衡，曾任四川銅梁縣典史。母溫氏。永感下。兄尹福、尹海、尹惠、尹榮。

配孺人鄭氏，先卒。生四子，長子尹相，娶裴氏；次子尹極，娶馬氏；次尹-{杰}-，娶閻氏；次尹集，為郡庠生，娶李氏。二女，皆適良族。又一女尚幼，側室李氏出。

参考文献

Category:尹姓
Category:汝州人
Category:明朝榆次县知县
Category:明朝遼州知州